изходящият поток, отнасящи се до отписването, се отчитат като отделни изходящи потоци. За изходящите потоци, дължащи се на реализиране на обезпеченията, продажба на експозиции, прехвърляне на риск и влизане във владение на обезпечение, се отчитат натрупаните нетни възстановявания. Ако в момента на реализиране на обезпечението, продажбата на експозиции, прехвърлянето на риск и влизане във владение на обезпечение е извършено отписване, тази сума се отчита като част от съответния вид изходящ поток.
 333.
 „Нетни натрупани възстановявания“ означава i) сумата на събраните парични средства или парични еквиваленти, без свързани с това разходи, в контекста съответно на реализирането на обезпечения, на продажбата на експозициите и на прехвърлянето на риск; ii) стойността при първоначално признаване, както е определена в параграф 175i от настоящата част, на обезпечението, получено в контекста на изходящите потоци, дължащи се на влизане във владение на обезпечение.
 334.
 Изходящите потоци, отнасящи се до кредити и аванси, които са станали необслужвани през периода и след това са престанали да отговарят на критериите за класифициране като необслужвани, се отчитат отделно.
 32.2. Кредити и аванси: Поток от обезценки и натрупани отрицателни промени в справедливата стойност поради кредитен риск при необслужваните експозиции (24.2)
 335.
 Образец 24.2 съдържа равнение на началните и крайните салда по сметките за провизии и запасите от натрупани отрицателни промени в справедливата стойност, произтичащи от кредитния риск, свързан със заеми и аванси, които са или са били класифицирани като необслужвани в съответствие с параграфи 213—239 или 260 от настоящата част.
 336.
 „Увеличения през периода“ включва:
 а)
 запасите, считано от референтната дата, за натрупани обезценки и натрупани отрицателни промени в справедливата стойност поради кредитен риск по отношение на кредити и аванси, които са станали необслужвани през периода и продължават да бъдат класифицирани като необслужвани към референтната дата на отчитане;
 б)
 запасите към датата на отписване на натрупаните обезценки и натрупаните отрицателни промени в справедливата стойност поради кредитен риск, свързан със заеми и аванси, които са станали необслужвани през периода и са били отписани през периода; както и
 в)
 увеличението на натрупаните обезценки и натрупаните отрицателни промени в справедливата стойност поради кредитен риск, свързан със заеми и аванси, които са били класифицирани като необслужвани в края на предходната финансова година и все още са класифицирани като такива към отчетната референтна дата или са били отписани през периода.
 337.
 Частта от увеличението, дължаща се на обезценки и натрупани отрицателни промени в справедливата стойност, осчетоводени спрямо начислената лихва, се отчита допълнително отделно.
 338.
 „Намаления през периода“ включва:
 а)
 запасът, считано от датата на отписването, от натрупани обезценки и натрупани отрицателни промени в справедливата стойност поради кредитен риск, свързан със заеми и аванси, които са престанали да бъдат необслужвани през периода и са излезли от портфейла на институцията през периода;
 б)
 запасът, считано от референтната дата, за натрупани обезценки и натрупани отрицателни промени в справедливата стойност поради кредитен риск по отношение на кредити и аванси, които са престанали да бъдат необслужвани през периода и не са класифицирани като необслужвани към референтната дата;
 в)
 запасите, считано от референтната дата, натрупаните обезценки и натрупаните отрицателни промени в справедливата стойност